Feng shui

Ang feng shui ( o ), minsan tinatawag na heomansiyang Tsino, ay isang tradisyonal na anyo ng heomansiya na nagmula sa Sinaunang Tsina at nag-aangkin ng paggamit ng mga maenerhiyang puwersa upang isaarmonya ang mga indibidwal sa kanilang kapaligiran. Ang literal na kahulugan ng feng shui ay "hangin-tubig" (i.e. likido). Mula noong sinaunang panahon, ipinapalagay na nagdidirekta ang mga tanawin at anyong tubig sa daloy ng unibersal na Q i– "kosmikong agos" o enerhiya – sa pamamagitan ng mga lugar at istruktura. Kung palalawakin pa, kabilang sa feng shui ang mga dimensyong astronomikal, astrolohikal, arkitektural, kosmolohikal, heograpikal, at topograpikal.

Sa kasaysayan, pati na rin sa maraming bahagi ng mundong Tsino sa kasalukuyan, ginamit ang feng shui upang pumili ng oryentasyon ng mga gusali, tirahan, at mga istraktura na may espirituwal na kahalagahan tulad ng mga puntod. Isinulat ng isang iskolar na sa mga kontemporaryong Kanluraning lipunan, gayunpaman, "madalas nagagamit lang ang feng shui sa disenyong panloob para sa kalusugan at kayamanan. Lalo itong nakikita sa pamamagitan ng mga 'kasangguni sa feng shui' at mga arkitekto na naniningil ng maraming pera para sa kanilang pagsusuri, payo at disenyo."

Naituring ang feng shui bilang di-makaagham at seudosiyentipiko ng mga siyentipiko at pilosopo, at nailarawan ito bilang paradigmatikong halimbawa ng seudosiyensiya. Nagpapakita ito ng ilang klasikong seudosiyentipikong aspeto, tulad ng pag-aangkin tungkol sa paggana ng mundo na hindi katanggap-tanggap sa pagsusuri gamit ang pamamaraang makaagham.

Mga batikos
Nagsulat si Matteo Ricci (1552–1610), isa sa mga nagtatag ng mga misyon ng Heswita sa Tsina, hinggil sa mga kasanayan sa feng shui. Isinasalaysay ng kaniyang kuwento, na nakatala sa De Christiana expeditione apud Sinas, ang mga dalubhasa sa feng shui (geologi sa wikang Latin) na nagsusuri ng panghinaharap na mga lugar ng mga konstruksiyon o puntod "na may kinalaman sa ulo at buntot at mga paa ng mga partikular na dragon na inaasahang naninirahan sa ilalim ng mga lugar na iyon." Mariing pinuna ni Ricci, bilang isang Katolikong misyonero, ang heomansiya (na tinuringan niyang "recondite science" kasama ang astrolohiya) bilang isa pang superstitio absurdissima ng mga pagano: "Ano pa ang mas katawa-tawa kaysa sa kanilang kaisipan na dapat nakasalalay ang kaligtasan ng pamilya, ng mga karangalan, at ng kanilang buong buhay sa mga bagay na walang katuturan, tulad ng isang pinto na nagbubukas mula sa kabilang ibayo, ng pagbagsak ng ulan mula sa kanan o sa kaliwa ng isang patyo, ng pagbukas dito o doon ng isang bintana, o ng isang bubong na mas mataas dapat sa isa pa?"

Sinisisi ang malaking bilang ng mga nasawi sa sunog sa Ozone Disco, ang pinakamalalang sunog sa kasaysayan ng Pilipinas na naganap noong 1996, sa mga pintong papaloob ang pagbukas, na sinadyang ginamit sa dating gusali dahil sa paniniwalang feng shui na "magdadala ang mga ito ng pera".

Mga sanggunian

Mga aklat






 , various years, vol I-II-III-IV-V-VI
 .








 . Includes translations of Archetypal burial classic of Qing Wu; The inner chapter of the Book of burial rooted in antiquity ; The yellow emperor's classic of house siting; Twenty four difficult problems; The secretly passed down water dragon classic.


 , length=616 pages ## 71

 , length=150 pages







  Dover reprint ISBN 0-486-28092-6

 , length=440, Review= https://physicstoday.scitation.org/doi/full/10.1063/1.1445553


Kategorya:Kosmolohiyang Taoista
Kategorya:Pamahiin
Kategorya:Seudosiyensiya
Kategorya:Dibinasyon
Kategorya:Estetika
Kategorya:Mga artikulong naglalaman ng teksto sa wikang Tsinong pinapayak
Kategorya:Mga artikulong naglalaman ng teksto sa wikang Tsinong tradisyonal
Kategorya:Mga artikulong naglalaman ng Khmer
Kategorya:Mga artikulong naglalaman ng Hapones
Kategorya:Mga artikulong naglalaman ng Koreano
Kategorya:Mga artikulong naglalaman ng teksto sa wikang Thai
Kategorya:Mga artikulong naglalaman ng Biyetnames
Kategorya:Mga artikulong naglalaman ng teksto sa wikang Tsino